የአዲስ አበባ ኢንቨስትመንት ኮሚሽን በከተማዋ ውስጥ  ከተሰማሩ  ኢንቨስተሮች ጋር ተወያየ
የአዲስ አበባ ከተማ አስተዳደር ኢንቨስትመንት ኮሚሽን በከተማዋ ውስጥ ተግባር ላይ ካሉ ኢንቨስተሮች ጋር ውይይት አድርጓል፡፡በውይይቱም በተለያዩ ዘርፎች የተሰማሩ ባለሀብቶች የተሣተፉ ሲሆን ውይይቱ በዘርፉ የሚታዩ ችግሮችን ከኢንቨስተሮች ጋር በመወያየት ለመፍታት ኢንዲቻል ያለመ ነው ተብሏል፡፡በውይይቱ ላይ የተሳተፉ ኢንቨስተሮች የማምረቻ ቦታዎች ችግር መኖሩን፣ ኮሚሽኑ ድጋፍና ማበረታቻ ከማድረግ አኳያ ክፍተት እንዳለበት፣ የመሠረተ ልማት አለመሟላት እና ሌሎች በዘርፉ ይታያሉ ያሏቸውን የተለያዩ ችግሮችን በማንሳት በቀጣይ እንዲስተካከሉ ጠይቀዋል፡፡የአዲስ አበባ ኢንቨስትመንት ኮሚሽን ኮሚሽነር አቶ አብዱልፈታ የሱፍ በበኩላቸው ኮሚሽኑ በዘርፉ የሚጠበቀውን ውጤት ለማምጣትና የኢንቨስትመንት ፍሰቱን ለማሳደግ የተለያዩ አዳዲስ አሰራሮችን ቀርጾ እየሰራ መሆኑን ገልጸዋል፡፡ከባለሃብቶች ለተነሱ ጥያቄዎች ምላሽ ሲሰጡም  ኮሚሽኑ በቀጣይ በዘርፉ የታዩ ችግሮችን ለመፍታት በትኩረት እንደሚሰራ ተናግረዋል፡፡